**Mesto Vrútky**

 **Predkladacia správa**

***Určené: na zasadnutie Mestského zastupiteľstva vo Vrútkach dňa 23 .10.2018***

**Názov materiálu: Dôvodová správa** k návrhu uznesenia na zníženie výkonov vo verejnom záujme v mestskej autobusovej doprave v meste Vrútky.

**Materiál obsahuje:** - predkladacia správa

- dôvodová správa

 ***Návrh na rozhodnutie* (uznesenie):**

**Mestské zastupiteľstvo vo Vrútkach:**

**-berie na vedomie dôvodovú správu**

**-schvaľuje zmenu licencie určenú rozhodnutím č. 809/2007 zo dňa 21.06.2007 a rozhodnutím o predĺžení platnosti dopravnej licencie č.j. 2007/2016-Sim zo dňa 06.09.2016 nasledovne:**

* na linke č. 7 ruší:
	+ v pracovné dni spoje č. 1/2, 3/4, 5/6, 13/18, 15/20, 19/24, 25/26, 31/38, 39/46, 43/52, 51/60, 55/62, 59/68, 71/78, 77/84;
	+ v dni pracovného voľna a pracovného pokoja spoje č. 3/4, 9/12, 49/32, 33/40, 37/44, 45/54, 53/88, 65/72, 73/80;
	+ ruší zastávky pre hore uvedené spoje:
		- * Ul. Sládkovičova,
			* Prev. ZŤS-baterková
			* Ul. M.R. Štefánika

**Spracoval:**  **odbor výstavby a ŽP**

**Predkladá: Ing. Dušan Kramár-** vedúci odboru výstavby, dopravy a ŽP

Vo Vrútkach, 12.10.2018

...................................................

 podpis predkladateľa

**Dôvodová správa**

k návrhu uznesenia na zníženie výkonov vo verejnom záujme

v mestskej autobusovej doprave v meste Vrútky.

* Súčasná zmluva umožňuje podľa čl. VI, bod 7 znížiť objem výkonov o 5% ročne vzhľadom k celkovým výkonom týkajúcich sa mesta Vrútky (celkom 267 tis. vozidlových kilometrov - vzkm).
* 5% zníženie výkonu znamená zníženie o približne 13,3 tis. vzkm
* Redukcia je odporúčaná na linke č. 7 z dôvodov:
	+ linka ide po okraji intravilánu Vrútok, vo Vrútkach sú iba dve zastávky v smere na Nákladné nádražie na Sládkovičovej ul. a pri Baterkovej a v smere na Martin pri Baterkovej a pri ZUŠ.
	+ Nástup a výstup Vrútočanov na týchto zastávkach je minimálny, najmä na Baterkovej nastupuje väčšina cestujúcich z priekopskej časti Palackého ulice.
	+ Konečná zastávka linky 7 je v Priekope a táto linka slúži najmä Priekopčanom a zamestnancom ŽOS, Vrútočanov by sa táto redukcia príliš nedotkla
* Linka č. 7 ponúka 25 spojov cez pracovné dni a 17 spojov cez soboty, nedele a sviatky, čo predstavuje výkon ročne cca 20 400 vzkm, čo je cca 7,7% z výkonu na území Vrútok.
* Pokiaľ formou zmeny dopravnej licencie Mesto Vrútky odoberie licenciu 15-tim spojom v pracovné dni a 9-tim spojom v ostatné dni, linka nezanikne, ale dopravný výkon pre Mesto Vrútky sa zníži o 4,46%.
* Spoje, ktorým sa odoberie licencia buď prestane SAD prevádzkovať až na konečnú, alebo za ten výkon bude platiť Mesto Martin, to je však už vec dohody medzi mestom Martin a SAD.
* Požiadavku na zníženie výkonov a Zmenu dopravnej licencie treba prevádzkovateľovi predložiť najneskôr do 30.11.2018, aby bola v zmysle Zmluvy realizovaná od 1.1.2019.
* Vrútky platia za MHD ročne cca 180-240 tis. €, po znížení o 5% výkonov to bude znamenať zníženie platby o cca 7-8 tis.€. Cieľom však nie je zníženie nákladov na MHD, ale dohoda s Mestom Martin, aby mal vedomosť o dôsledkoch, keby Vrútky rovnakým spôsobom v zmysle platnej Zmluvy obmedzili raz ročne ktorúkoľvek linku alebo časť spojov na nej. Tie dôsledky dopadnú najmä na občanov Martina pri dochádzaní na vlakovú stanicu vo Vrútkach. Cieľom je dohoda s mestom Martin, aby až do konca trvania súčasnej Zmluvy financovalo výkony v MHD tak, ako to platilo do konca roku 2006, (5,5% pre Vrútky). Takýto pomer zodpovedá dlhodobým finančným možnostiam Mesta Vrútky, je to porovnateľné s tým, čo platia za MHD Lipovec, Kľačany a Bystrička, ale napríklad aj Bojnice, ktoré majú MHD spoločnú s Prievidzou. A hlavne to zodpovedá počtu skutočne prepravených Vrútočanov v MHD podľa údajov o nástupe cestujúcich v intraviláne Vrútok, ktoré nám SAD Žilina, závod Martin poskytol.
* Zmena licencia by sa týkala nasledovných spojov na linke č. 7:
	+ v pracovné dni zrušené č. spojov 1/2, 3/4, 5/6, 13/18, 15/20, 19/24, 25/26, 31/38, 39/46, 43/52, 51/60, 55/62, 59/68, 71/78, 77/84;
	+ v dni pracovného voľna a pracovného pokoja zrušené č. spojov 3/4, 9/12, 49/32, 33/40, 37/44, 45/54, 53/88, 65/72, 73/80;
	+ zrušenie zastávok Ul. Sládkovičova, Prev. ZŤS-baterková a Ul. M.R. Štefánika.
	+ Všetky ostatné podmienky určené dopravcovi v rozhodnutí č. 809/2007 zo dňa 21.06.2007 a v rozhodnutí o predĺžení platnosti dopravnej licencie č.j. 2007/2016-Sim zo dňa 06.09.2016 by zostali v platnosti.